paragraph_text: Sun Yue (kineski: 孙悦; pinyin: Sūn Yuè; Cangzhou, Hebei, 6. studenog 1985.) kineski je profesionalni košarkaš. Visok je 2,06 m i što je još neobičnije, igra na poziciji braniča. Radi se o pravom all-around igraču koji može na terenu učiniti sve što trener od njega traži. Trenutačno je član ABA momčadi Beijing Olympiansa. Izabran je kao 40. izbor NBA drafta 2007. od strane Los Angeles Lakersa.